KOMISSION TÄYTÄNTÖÖNPANOPÄÄTÖS (EU) 2022/937,

annettu 16 päivänä kesäkuuta 2022,

korkeapatogeenisen lintuinfluenssan H5N1-alatyypin esiintymiseen yhteisön luonnonvaraisissa linnuissa liittyvistä tietyistä suojatoimenpiteistä tehdyn päätöksen 2006/563/EY kumoamisesta

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon tarttuvista eläintaudeista sekä tiettyjen eläinterveyttä koskevien säädösten muuttamisesta ja kumoamisesta (”eläinterveyssäännöstö”) 9 päivänä maaliskuuta 2016 annetun Euroopan parlamentin ja neuvoston asetuksen (EU) 2016/429 (1) ja erityisesti sen 71 artiklan 3 kohdan,

sekä katsoo seuraavaa:

(1) Asetuksessa (EU) 2016/429 siirretään komissiolle valta antaa täytäntöönpanosäädöksiä, joissa säädetään erityisistä taudintorjuntatoimenpiteistä silloin, kun on kyse asetuksen (EU) 2016/429 9 artiklan 1 kohdan a alakohdassa tarkoitettujen luetteloitujen tautien taudinpurkausten torjumisesta ja jo toteutettujen taudintorjuntatoimenpiteiden ei katsota soveltuvan epidemiologiseen tilanteeseen.

(2) Komission täytäntöönpanoasetuksessa (EU) 2018/1882 (2) luokitellaan korkeapatogeeninen lintuinfluenssa asetuksen (EU) 2016/429 9 artiklan 1 kohdan a alakohdassa tarkoitetuksi luetteloiduksi taudiksi.

(3) Komission päätöksessä 2006/563/EY (3) säädetään tietyistä suojatoimenpiteistä, joita on sovellettava tapauksiin, joissa luonnonvaraisissa linnuissa on todettu korkeapatogeeninen lintuinfluenssa, jonka aiheuttaja on korkeapatogeenisen influenssa A -viruksen H5-alatyyppi, jonka epäillään olevan tai jonka on vahvistettu olevan neuraminidaasin tyyppiä N1 (H5N1). Kyseisen päätöksen oikeusperustaan kuuluvat neuvoston direktiivin 89/662/ETY (4) 9 artiklan 4 kohta ja neuvoston direktiivin 90/425/ETY (5) 10 artiklan 4 kohta. Mainitut direktiivit kumottiin 14 päivänä joulukuuta 2019 Euroopan parlamentin ja neuvoston asetuksella (EU) 2017/625 (6). Asetuksen (EU) 2017/625 164 artiklan 2 kohdassa säädetään kuitenkin, että direktiivin 89/662/ETY 9 artiklaa ja direktiivin 90/425/ETY 10 artiklaa sovelletaan edelleen asetuksen (EU) 2016/429 soveltamisalaan kuuluvissa asioissa asetuksen (EU) 2016/429 soveltamispäivään saakka. Asetusta (EU) 2016/429 on sovellettu 21 päivästä huhtikuuta 2021.

(4) Lisäksi päätöksessä 2006/563/EY säädetyt toimenpiteet eivät sovellu nykyiseen epidemiologiseen tilanteeseen.

(5) Sen vuoksi päätös 2006/563/EY olisi kumottava.

(6) Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN PÄÄTÖKSEN:

1 artikla Kumotaan päätös 2006/563/EY.

2 artikla Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tehty Brysselissä 16 päivänä kesäkuuta 2022. Komission puolesta Puheenjohtaja Ursula VON DER LEYEN

(1) EUVL L 84, 31.3.2016, s. 1.

(2) Komission täytäntöönpanoasetus (EU) 2018/1882, annettu 3 päivänä joulukuuta 2018, tiettyjen taudinehkäisy- ja taudintorjuntasääntöjen soveltamisesta luetteloitujen tautien eri luokkiin ja sellaisten lajien tai lajien ryhmien luettelon laatimisesta, jotka aiheuttavat merkittävän riskin kyseisten luetteloitujen tautien leviämiselle (EUVL L 308, 4.12.2018, s. 21).

(3) Komission päätös 2006/563/EY, tehty 11 päivänä elokuuta 2006, korkeapatogeenisen lintuinfluenssan H5N1-alatyypin esiintymiseen yhteisön luonnonvaraisissa linnuissa liittyvistä tietyistä suojatoimenpiteistä ja päätöksen 2006/115/EY kumoamisesta (EUVL L 222, 15.8.2006, s. 11).

(4) Neuvoston direktiivi 89/662/ETY, annettu 11 päivänä joulukuuta 1989, eläinlääkärintarkastuksista yhteisön sisäisessä kaupassa sisämarkkinoiden toteuttamista varten (EYVL L 395, 30.12.1989, s. 13).

(5) Neuvoston direktiivi 90/425/ETY, annettu 26 päivänä kesäkuuta 1990, eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa (EYVL L 224, 18.8.1990, s. 29).

(6) Euroopan parlamentin ja neuvoston asetus (EU) 2017/625, annettu 15 päivänä maaliskuuta 2017, virallisesta valvonnasta ja muista virallisista toimista, jotka suoritetaan elintarvike- ja rehulainsäädännön ja eläinten terveyttä ja hyvinvointia, kasvien terveyttä ja kasvinsuojeluaineita koskevien sääntöjen soveltamisen varmistamiseksi, sekä Euroopan parlamentin ja neuvoston asetusten (EY) N:o 999/2001, (EY) N:o 396/2005, (EY) N:o 1069/2009, (EY) N:o 1107/2009, (EU) N:o 1151/2012, (EU) N:o 652/2014, (EU) 2016/429 ja (EU) 2016/2031, neuvoston asetusten (EY) N:o 1/2005 ja (EY) N:o 1099/2009 ja neuvoston direktiivien 98/58/EY, 1999/74/EY, 2007/43/EY, 2008/119/EY ja 2008/120/EY muuttamisesta ja Euroopan parlamentin ja neuvoston asetusten (EY) N:o 854/2004 ja (EY) N:o 882/2004, neuvoston direktiivien 89/608/ETY, 89/662/ETY, 90/425/ETY, 91/496/ETY, 96/23/EY, 96/93/EY ja 97/78/EY ja neuvoston päätöksen 92/438/ETY kumoamisesta (virallista valvontaa koskeva asetus) (EUVL L 95, 7.4.2017, s. 1).